**ДОГОВОР**

№ ....................../...................... 2018 г.

Днес, ...................... 2018 г. в гр. София, между:

**1. МИНИСТЕРСТВО НА ОКОЛНАТА СРЕДА И ВОДИТЕ (МОСВ),** представлявано от **Адриана Василева – главен секретар,** в качеството й на Възложител, съгласно Заповед № РД-331/17.05.2017 г. и Заповед № РД-670/18.10.2017 на министъра на околната среда и водите и **Красимира Илиева – началник отдел „Счетоводство“, дирекция „Финансово управление“**,с адрес: гр. София 1000, бул. „Княгиня Мария Луиза“ № 22, БУЛСТАТ 000697371 наричано по-долу за краткост **„Възложител“**, от една страна, и

**2.** \_\_\_\_\_\_\_\_\_\_\_\_\_\_\_, с адрес на управление: гр. \_\_\_\_\_\_\_\_\_ ул. \_\_\_\_\_\_\_\_\_\_, с ЕИК \_\_\_\_\_\_\_\_\_\_, представлявано от \_\_\_\_\_\_\_\_\_\_\_\_ в качеството му/й на \_\_\_\_\_\_\_\_\_\_\_\_\_\_\_, наричано по-долу **„Изпълнител”**, от друга страна,

На основание чл. 194 от Закона за обществените поръчки (ЗОП) и във връзка с одобрен протокол от Възложителя за разглеждане, оценка и класиране на оферти от дата \_\_\_\_\_\_\_\_ 2018 г., се сключи настоящият договор за следното:

**І. ПРЕДМЕТ НА ДОГОВОРА**

**Чл.1.** ВъзложителяТ възлага, а ИЗПЪЛНИТЕЛЯТ приема да извърши „Доставка на санитарно-хигиенни материали и на тоалетна хартия и салфетки за ръце за нуждите на МОСВ“ (по обособена позиция …………………….), съгласно техническото предложение и ценовата оферта на ИЗПЪЛНИТЕЛЯ – съответно Приложение № 2 и Приложение № 3, неразделна част от договора.

**ІI. КАЧЕСТВО**

**Чл.2.** Качеството на доставените стоки следва да отговаря на техническите спецификации от документацията за обществената поръчка, както и на параметрите и техническите характеристики, посочени в техническото предложение на ИЗПЪЛНИТЕЛЯ за участие в процедурата.

**III**. **ЦЕНА**

**Чл. 3 (1)** Общата стойност на договора е съобразно асортимента и количеството, по конкретни заявки на ВЪЗЛОЖИТЕЛЯ, но не повече от ………..….. лв. без включен ДДС, съответно ………….. лв. с включен ДДС (прогнозната стойност за съответната обособена позиция).

**(2)** В стойността са включени всички транспортни разходи, такси, мита и застраховки на ИЗПЪЛНИТЕЛЯ по изпълнението на поръчката до мястото на изпълнение, посочено в т. 5.4 от настоящия договор.

**(3)** Всички цени от ценовото предложение на ИЗПЪЛНИТЕЛЯ, представляващо неразделна част от настоящия договор, са окончателни и не подлежат на актуализация за срока на настоящия договор, освен при наличие на основанията, предвидени в чл. 116 от ЗОП.

**(4)** В случай на необходимост от доставки на артикули извън посочените в Ценовото предложение, Възложителят може да изиска ИЗПЪЛНИТЕЛЯТ да предложи цена за доставка, като си запазва правото да я приеме или отхвърли.

**ІV. НАЧИН НА ПЛАЩАНЕ**

**Чл. 4. (1)**.Плащанията ще бъдат извършени в български лева чрез банков превод до 30 /тридесет/ дни след представяне на приемо-предавателен протокол, подписан от двете страни и издадена данъчна фактура от ИЗПЪЛНИТЕЛЯ. Данъчната фактура се издава на името на МОСВ, като се посочват номерът на настоящия договор и мястото на изпълнение по чл. 5, ал. 4. В приемо-предавателен протокол и фактурата задължително се вписват номерът на настоящия договор и номерът на заявката, за която е издадена.

**(2)**.Плащането ще се извършва по банкова сметка на **ИЗПЪЛНИТЕЛЯ**:

**…………………………………………………………………………………………..**

**(3).** Когато **ИЗПЪЛНИТЕЛЯТ** е сключил договор/договори за подизпълнение, **ВЪЗЛОЖИТЕЛЯТ** извършва окончателно плащане към него, след като бъдат представени доказателства, че **ИЗПЪЛНИТЕЛЯТ** е заплатил на подизпълнителя/подизпълнителите за изпълнените от тях дейности/услуги. *–* ***тази клауза се прилага при използването на подизпълнители****.*

**V. МЯСТО, СРОК И НАЧИН НА ИЗПЪЛНЕНИЕ.**

**Чл. 5**. **(1)** Договорът влиза в сила на датата на регистриране в деловодната система на Възложителя и считано от този момент е със срок на действие от 1 (една) година

**(2)** Срокът за изпълнение на всяка конкретна заявка е до 5 (пет) работни дни от датата на получаване на изпратена писмена заявка от ВЪЗЛОЖИТЕЛЯ.

**(3)** В срок до края на деня на получаване на заявката по предходната алинея, в случай на необходимост, страните договарят в писмен вид допълнителен срок на конкретната доставка при липса на складова наличност на стоки заявени от ВЪЗЛОЖИТЕЛЯ. Този допълнителен срок не може да бъде по-дълъг от 10 (десет) работни дни.

**(4)** Местата за изпълнение на доставките по настоящия договор са:

1. Сграда на МОСВ, адрес: гр. София, бул. „Княгиня Мария Луиза“ № 22;

2. Сграда на МОСВ, адрес: гр. София, ул. „Уилям Гладстон“ № 67.

**VI. ГАРАНЦИЯ ЗА ИЗПЪЛНЕНИЕ**

**Чл. 6. (1)** При сключване на договора, **ИЗПЪЛНИТЕЛЯТ** предоставя гаранция за добро изпълнение на договора в размер 5 (пет) на сто от максимално допустимата обща стойност на договора без вкл. ДДС. Гаранцията може да бъде внесена под формата на:

1. парична сума, като в този случай паричната сума се внася по набирателната сметка на Министерския съвет, индивидуализирана, както следва: БНБ, Централно управление – IBAN – BG38 BNBG 9661 3300 1579 01, БНБ, BIC – BNBGBGSD;

2. банкова гаранция, като в този случай валидността й следва да е 30 (тридесет) дни след изтичане на срока на договора;

3. застраховка, която обезпечава изпълнението чрез покритие на отговорността на изпълнителя, със срок на валидност до изтичане на срока на договора.

**(2) ВЪЗЛОЖИТЕЛЯТ** освобождава гаранцията за добро изпълнение под формата на парична сума след приключване на договора и приемане на резултатите по него по начина, предвиден в настоящия договор, без да дължи лихви за периода, през който средствата законно са престояли при него. Освобождаването на гаранцията се извършва срок до десет работни, след приемане на последния предавателно-приемателен протокол, подписан без забележки.

**(3)** **ВЪЗЛОЖИТЕЛЯТ** може да задържи гаранцията за изпълнение на договора, ако:

1. в процеса на неговото изпълнение, възникне спор между страните, който е внесен за решаване от компетентен съд;

2. ако **ИЗПЪЛНИТЕЛЯТ** не започне работа по изпълнение на договора или договорът бъде развален по негова вина, както и в случаите на лошо, частично и друго неизпълнение. В тези случаи, задържаната гаранция не изчерпва правата на **ВЪЗЛОЖИТЕЛЯ** да търси обезщетение в по-голям размер.

**(4) ВЪЗЛОЖИТЕЛЯТ** има право да усвоява суми по гаранцията за изпълнение при дължими неустойки от страна на **ИЗПЪЛНИТЕЛЯ** по договора.

**(5)** В случай на изтичане на срока на валидност на учредената банкова гаранция, респ. застраховка преди приключване на изпълнението на договора, **ИЗПЪЛНИТЕЛЯТ** се задължава да удължи срока й на валидност, като в противен случай, **ВЪЗЛОЖИТЕЛЯТ** има право да усвои сумата по гаранцията при себе си, преди изтичането на валидността й.

**VII.ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 7 (1)** **ИЗПЪЛНИТЕЛЯТ** има право:

1. да иска от ВЪЗЛОЖИТЕЛЯ необходимото съдействие за изпълнение на доставката;

2. да получи договореното възнаграждение при условията на настоящия договор;

3. да получи своевременно информация от ВЪЗЛОЖИТЕЛЯ за графика и условията на доставката.

**(2) ИЗПЪЛНИТЕЛЯТ** се задължава:

1. Да изпълнява поръчката, съобразно приложените към договора техническо и ценово предложение.

2. Да изпълнява поръчката в срок и качествено, според изискванията на ВЪЗЛОЖИТЕЛЯ;

3. При поискване от ВЪЗЛОЖИТЕЛЯ да доказва произхода и качеството на предлаганите стоки, обект на обществената поръчка;

4. Да отстранява за своя сметка допуснатите недостатъци, грешки и появили се дефекти в процеса на изпълнението на поръчката.

5. Да организира транспортирането и разтоварването на стоките до мястото на доставката за своя сметка.

6. Да сключи договори за подизпълнение с посочените в офертата му подизпълнители в срок от 10 календарни дни от сключване на настоящия договор и да предостави оригинален екземпляр на ВЪЗЛОЖИТЕЛЯ в 3-дневен срок.

7. Да предоставя на ВЪЗЛОЖИТЕЛЯ информация за плащанията по договорите за подизпълнение в срок от 10 календарни дни след извършване на всяко плащане.

8. Да извърши доставката до местата, съгласно уговореното в настоящия договор.

**VІII. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 8 (1)** **ВЪЗЛОЖИТЕЛЯТ** има право:

1. Да оказва текущ контрол при изпълнение на договора;

2. Да иска от ИЗПЪЛНИТЕЛЯ да изпълни възложената доставка в срок, без отклонение от договореното, без недостатъци и с качество в съответствие с техническите спецификации за обществената поръчка и техническото предложение на ИЗПЪЛНИТЕЛЯ;

**(2)** **ВЪЗЛОЖИТЕЛЯТ** се задължава:

1. Да заплати цената на договора по реда и при условията на настоящия Договор;

2. Да заявява своевременно необходимите количества от стоките;

**IX. ПРИЕМАНЕ И КОНТРОЛ НА ИЗПЪЛНЕНИЕТО**

**Чл. 9 (1)** Приемането на доставката се извършва с подписване на приемо-предавателен протокол. Представител на ВЪЗЛОЖИТЕЛЯ преглежда външния вид и проверява техническите характеристики на доставката в присъствие на представител на ИЗПЪЛНИТЕЛЯ.

**(2)** При констатирани липси, външни повреди и несъответствия в техническите характеристики ИЗПЪЛНИТЕЛЯТ е длъжен да ги коригира.

**(3)** ВЪЗЛОЖИТЕЛЯТ определя със заповед лицата, които да следят изпълнението на договора и да подписват всички заявки, протоколи, фактури и др. във връзка с договора:

**X. ПРЕКРАТЯВАНЕ НА ДОГОВОРА**

**Чл. 10** Настоящият договор може да бъде прекратен:

**1.** По взаимно съгласие.

**2.** При виновно неизпълнение на задълженията на една от страните по договора с 5-дневно писмено предизвестие от изправната до неизправната страна.

**3.** С 5-дневно писмено предизвестие от ВЪЗЛОЖИТЕЛЯ при неточно или некачествено изпълнение от страна на ИЗПЪЛНИТЕЛЯ.

**4.** Когато са настъпили съществени промени във финансирането на обществената поръчка, предмет на договора, извън правомощията на ВЪЗЛОЖИТЕЛЯ, които той не е могъл да предвиди и предотврати или да предизвика, с писмено уведомление, веднага след настъпване на обстоятелствата.

**5.** При достигане на стойността по чл. 3, ал. 1.

**ХI. САНКЦИИ**

**Чл. 11 (1)** Ако ИЗПЪЛНИТЕЛЯТ не изпълни възложената доставка или част от нея, или изискванията за нея съгласно договора, или не изпълни други договорени дейности в установения по договора срок, същият дължи на ВЪЗЛОЖИТЕЛЯ неустойка в размер на 1.5 на сто за всеки просрочен ден, но не повече от 65 на сто от стойността на конкретната заявка.

**(2)** При забава в плащането ВЪЗЛОЖИТЕЛЯ дължи неустойка в размер на 0,5 на сто от дължимата сума за всеки ден закъснение, но не повече от 15 (петнадесет) на сто от стойността на конкретното плащане.

**(3)** За неизпълнението на други задължения по договора неизправната страна дължи на изправната неустойка в размер до 10 (десет) на сто от цената по договора до момента на констатиране на неизпълнението. Страната, която е понесла вреди от неизпълнението може да търси обезщетение и за по-големи вреди.

**(4)** При прекратяване на договора по чл. 10, т. 1. страните не си дължат неустойки.

**(5)** При прекратяване на договора по чл. 10, т. 2. виновната страна дължи неустойка в размер на 10 (десет) на сто върху стойността на договорената доставка.

(**6)** При прекратяване на договора по чл. 10, т. 3. ИЗПЪЛНИТЕЛЯТ дължи неустойка в размер на 10 (десет) на сто върху стойността на договорената доставка.

**(7)** При прекратяване на договора по чл. 10, т. 4. ВЪЗЛОЖИТЕЛЯТ дължи на ИЗПЪЛНИТЕЛЯ извършената и неразплатена доставка, доказана с фактура. ВЪЗЛОЖИТЕЛЯТ не дължи неустойки, лихви и пропуснати ползи от ИЗПЪЛНИТЕЛЯ.

**ХІI. РЕКЛАМАЦИИ**

**Чл. 12. (1)** ВЪЗЛОЖИТЕЛЯТ има право да прави рекламации пред ИЗПЪЛНИТЕЛЯ за констатирани явни недостатъци и/или появили се скрити недостатъци на вече доставената стока като иска подменянето й в срок от 3 дни за сметка на ИЗПЪЛНИТЕЛЯ, както следва:

за явни дефекти – отразени в констативен протокол, съставен при приемането на доставените стоки и подписан от страните или от техни представители;

за скрити дефекти – отразени в констативен протокол, съставен от ВЪЗЛОЖИТЕЛЯ при откриването на дефекта, но не по-късно от 6 (шест) месеца от приемането на стоките.

**(2)** При несъответствие на стоките – предмет на доставката с параметрите, посочени в предложението на ИЗПЪЛНИТЕЛЯ, при приемането на стоките се изготвя констативен протокол от ВЪЗЛОЖИТЕЛЯ. След съставянето на протокола ВЪЗЛОЖИТЕЛЯТ незабавно го предявява на ИЗПЪЛНИТЕЛЯ.

**(3)** Сроковете за предявяване на рекламациите започват да текат от момента на подписване на приемо-предавателния протокол по чл. 4, ал. 1 от настоящия договор.

**XІІI. НЕПРЕОДОЛИМА СИЛА**

**Чл. 20. (1)** Страните се освобождават от отговорност за неизпълнение на задълженията си, когато невъзможността за изпълнение се дължи на непреодолима сила. Никоя от страните не може да се позовава на непреодолима сила, ако е била в забава и не е информирала другата страна за възникването на непреодолима сила.

**(2)** Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата страна незабавно при настъпване на непреодолимата сила.

**(3)** Докато трае непреодолимата сила, изпълнението на задължението се спира.

**(4)** Не може да се позовава на непреодолима сила онази страна, чиято небрежност или умишлени действия или бездействия са довели до невъзможност за изпълнение на договора.

**(5)** Липсата на парични средства не представлява непреодолима сила.

**XIV. ПОДИЗПЪЛНИТЕЛИ[[1]](#footnote-1)**

**Чл. 21. (1)** За извършване на дейностите по договора **ИЗПЪЛНИТЕЛЯТ** има право да наема само подизпълнителите, посочени от него в офертата, въз основа на която е избран за **Изпълнител**.

**(2)** Делът от поръчката, който ще бъде възложен на подизпълнителите, не може да бъде различен от посочения в офертата за участие на **Изпълнителя**.

**(3)** Замяна или включване на подизпълнител по време на изпълнение на договор за обществена поръчка се допуска по изключение, когато възникне необходимост, ако са изпълнени едновременно следните условия:

**1.** за новия подизпълнител не са налице основанията за отстраняване в процедурата;

**2.**новият подизпълнител отговаря на критериите за подбор, на които е отговарял предишният подизпълнител, включително по отношение на дела и вида на дейностите, които ще изпълнява, коригирани съобразно изпълнените до момента дейности.

При замяна или включване на подизпълнител, **Изпълнителят** представя на **възложителя** всички документи, които доказват изпълнението на условията по ал. 3

**(4)** Независимо от възможността за използване на подизпълнители отговорността за изпълнение на договора за обществена поръчка е на **ИЗПЪЛНИТЕЛЯ.**

**(5)** В случай че **ВЪЗЛОЖИТЕЛЯТ** установи, че подизпълнител не изпълнява възложените му дейности, съгласно настоящия договор, той има право да изиска от **Изпълнителя** последният незабавно сам да извърши тези работи.

**(6)** Сключването на договор с подизпълнител, който не отговаря на условията на чл. 66, ал. 11 от ЗОП или за него не са представени всички документи, които доказват изпълнението на условията по чл. 66, ал. 11 от ЗОП е основание за едностранно прекратяване на настоящия договор от страна на **Възложителя**.

**Чл. 22.** При сключването на договорите с подизпълнителите, посочени в офертата за участие на **ИЗПЪЛНИТЕЛЯ**, последният е длъжен да създаде условия и гаранции, че:

1. приложимите клаузи на договора са задължителни за изпълнение от подизпълнителите;
2. действията на подизпълнителите няма да доведат пряко или косвено до неизпълнение на договора;
3. при осъществяване на контролните си функции по договора **Възложителят** ще може безпрепятствено да извършва проверка на дейността и документацията на подизпълнителите.

**ХV. УВЕДОМЛЕНИЯ**

**Чл. 23. (1)** Всички заявки, уведомления, съобщения, искания или съгласия, както и цялата официална кореспонденция, свързани с изпълнението на този договор и разменяни между страните са валидни, когато се извършват в писмена форма и могат да се предават лично или чрез препоръчано писмо, по куриер, по факс, електронна поща.

**(2)** За целите на този договор данните и лицата за контакт на страните са, както следва:

**1.** За Възложителя: Лице за контакт: \_\_\_\_\_\_\_\_\_\_\_\_\_\_\_\_\_\_\_\_\_

Адрес за кореспонденция: Министерство на околната среда и водите

София 1000, бул. “Княгиня Мария Луиза” № 22

Тел.: \_\_\_\_\_\_\_\_\_\_\_\_\_ Факс: \_\_\_\_\_\_\_\_\_\_\_\_ e-mail: \_\_\_\_\_\_\_\_\_\_\_\_

**2.** За Изпълнителя: Лице за контакт: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Адрес за кореспонденция: \_\_\_\_\_\_\_\_\_\_\_\_\_\_\_\_\_\_

Тел.: \_\_\_\_\_\_\_\_\_\_\_\_\_ Факс: \_\_\_\_\_\_\_\_\_\_\_\_\_ e-mail: \_\_\_\_\_\_\_\_\_\_\_\_\_

**(3)** За дата на уведомлението се счита:

**1.** датата на предаването – при лично предаване на уведомлението;

**2.** датата на пощенското клеймо на обратната разписка – при изпращане по пощата;

**3.** датата на доставка, отбелязана върху куриерската разписка – при изпращане по куриер;

**4.** датата на приемането – при изпращане по факс;

**5.** датата на получаване – при изпращане по електронна поща.

**(4)** Всяка кореспонденция между страните ще се счита за валидна, ако е изпратена на посочените по-горе адреси в т.ч. електронни, чрез посочените по-горе средства за комуникация и на посочените лица за контакт. При промяна на посочените адреси, телефони и други данни за контакт, съответната Страна е длъжна да уведоми другата в писмен вид в срок до 3 (три) дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.

**(5)** При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност, срока на съществуване, органите на управление и представителство на Изпълнителя, същият се задължава да уведоми Възложителя за промяната в срок до 3 (три) дни от вписването ѝ в съответния регистър.

**XVI. ЗАКЛЮЧИТЕЛНИ РАЗПОРЕДБИ**

**Чл. 24.** Всички спорове по този договор ще се уреждат чрез преговори между страните, а при непостигане на съгласие – ще се отнасят за решаване от компетентния съд в Република България.

**Чл. 25.** За всички неуредени в този договор въпроси се прилагат разпоредбите на действащото законодателство.

**Чл. 26.** Нито една от страните няма право да прехвърля правата и задълженията, произтичащи от този договор, с изключение на хипотезата, предвидена в чл. 21, ал. 2 от договора.

Неразделна част от този договор са:

1. **Приложение 1:** Техническа спецификация на Възложителя (копие);
2. **Приложение 2:** Техническо предложение на ИЗПЪЛНИТЕЛЯ (копие);
3. **Приложение 3:** Ценово предложение на Изпълнителя (копие).

Настоящият договор се състави и подписа в три еднообразни екземпляра на български език, един за **ИЗПЪЛНИТЕЛЯ** и два за **ВЪЗЛОЖИТЕЛЯ.**

**ВЪЗЛОЖИТЕЛ: ИЗПЪЛНИТЕЛ:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**АДРИАНА ВАСИЛЕВА**

**ГЛАВЕН СЕКРЕТАР**

*Възложител, съгласно Заповед № РД-331/17.05.2017г.*

*на министъра на околната среда и водите,*

*изм. със Заповед № РД-670/18.10.2017 г.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**КРАСИМИРА ИЛИЕВА**

**НАЧАЛНИК ОТДЕЛ „СЧЕТОВОДСТВО“**

1. *Изискванията и условията, предвидени в този раздел се прилагат в случаите, когато Изпълнителят е предвидил използването на подизпълнители* [↑](#footnote-ref-1)